Da charakteristische Weat vo da Eiwiakung Ek (effect, übli is aa des Fuamlzeichn Sk fia stress, des is es söwe) eagibt se ausm 95 % Froktüü vo ana Haifigkeitsvatäulung vo da Eiwiakungsoat. Bei ständign Eiwiakungan hauma a ziemli kloane Streiung, wäu do woaß ma genau, wos ma haum. Fia vaändaliche Eiwiakungan (Wind, Schnee, Temparatuaspaunnung, ...) woaß ma des ned no sicha, do deaf ma auf koan Foi ihn Mittlweat nehma, sondan wia scho eawähnt, es 95 % Froktüü, des hoaßt, de Weate deafn nua in 5 % vo de meglichn Föö iwaschrittn wean. Auf des san de Berechnungan in da Noam ausglegt.